Chcem s vami dnes hovoriť o tom,
prečo si nevybudujete fantastickú kariéru. (Smiech)
Som ekonóm. Venujem sa žalosti.
Koniec-koncov, každý je pripravený na žalostné poznámky.
Chcem hovoriť iba s tými z vás, ktorí chcú fantastickú kariéru.
Viem, že niektorí
ste sa už rozhodli, že chcete dobrú kariéru.
Vám sa to tiež nepodarí -- (Smiech) --
pretože -- Páni, tak veľmi vás teší zlyhanie. (Smiech)
Všetci ste tu Kanaďania, to sa pozná. (Smiech)
Tí z vás, ktorí chcete dobrú kariéru, neuspejte,
pretože v dnešnej dobe všetky dobré zamestnania miznú.
Existuju fantastické zamestnania a fantastické kariéry,
a potom existujú zamestnania, kde sa pracuje priveľa,
stresu je priveľa, pijú vám krv a zničia vašu dušu
a nič medzi tým prakticky neexistuje.
Takže tí, ktorí budú hľadať dobrú prácu, neuspejú.
Budem však hovoriť o tých, ktorí si hľadajú fantastickú prácu,
fantastickú kariéru a o tom, prečo neuspejú.
Prvým dôvodom je, že aj keď vám ľudia nespočetne veľakrát povedia:
„Ak chceš fantastickú kariéru, musíš nasledovať svoju vášeň,
musíš nasledovať svoje sny, musíš nasledovať
to, čo ťa v živote najviac fascinuje,"
počúvate to stále dokola, a potom sa rozhodnete
neurobiť to. Nezáleží na tom, koľkokrát si zaobstaráte
Stanfordskú promočnú reč Stevena J.,
pozriete si ju a rozhodnete sa nekonať.
Nie som si celkom istý, prečo sa rozhodnete nekonať.
Ste príliš leniví. Je to príliš ťažké.
Bojíte sa, že budete hľadať svoju vášeň a keď ju nenájdete,
budete sa cítiť ako idiot, a tak si hľadáte výhovorky,
prečo svoju vášeň nehľadať.
Sú to výhovorky, dámy a páni.
Prejdeme si celý zoznam, vašu kreativitu
a vymýšľanie výhovoriek, prečo nerobiť to, čo skutočne
musíte urobiť, aby ste mali fantastickú kariéru.
Výborná výhovorka je napríklad:
„Nuž... fantastické kariéry sú popravde pre väčšinu ľudí
len vecou šťastia, takže budem len tak postávať
a snažiť sa mať šťastie a ak budem mať šťastie,
budem mať fantastickú kariéru. Ak nie, budem mať dobrú kariéru."
Ale dobrá kariéra je nemožná, takže toto fungovať nebude.
Ďalšia vývhorka znie: „Áno, existujú výnimoční ľudia,
ktorí nasledujú svoju vášeň, ale tí sú geniálni.
Sú Steven J. Ja nie som génius.
Keď som mal päť, myslel som si, že som génius,
ale učitelia mi to už dávno vytĺkli
z hlavy." (Smiech) Hm?
„A viem, že som tak akurát schopný."
Keby sme žili v 50-tych rokoch,
byť akurát schopný by úplne
stačilo na fantastickú kariéru.
Ale viete čo? Už je skoro rok 2012 a oznámiť svetu
„Som úplne, akurát schopný,"
znamená odsúdiť sa na slabú pochvalu.
A, samozrejme, ďalšia výhovorka:
„Veď ja by som to urobil, vážne, ale, ale,
no, veď... nie som predsa divný.
Každý vie, že ľudia, ktorí nasledujú svoje vášne
sú do istej miery fanatickí. Čudní? Hm? Hm? Okej?
Viete, na hranici medzi šialnecom a géniom.
A ja nie som divný. Čítal som biografiu Stevena J.
Bože, ja nie som ten človek. Ja som milý.
Som normálny. Som milý, normálny človek
a milí, normálni ľudia
nemajú vášne.
Ach. Ale keď ja aj tak chcem fantastickú kariéru.
Nie som pripravený nasledovať svoju vášeň, ale viem,
čo urobím, lebo mám, mám riešenie,
mám stratégiu.
Tú, o ktorej mi povedali maminka a ocko.
Maminka a ocko mi povedali, že ak budem tvrdo pracovať,
budem mať dobrú kariéru. Takže ak človek tvrdo pracuje
a má dobrú kariéru, ak pracuje veľmi veľmi veľmi tvrdo,
bude mať fantastickú kariéru. Nedáva to zmysel,
teda - matematicky?"
Hmm. Nedáva. (Smiech)
Ale dokázali ste si to nahovoriť.
Viete čo? Poviem vám tajomstvo.
Chcete pracovať? Chcete pracovať veľmi veľmi veľmi tvrdo?
Viete čo? Podarí sa vám to. Svet vám dá možnosť
pracovať veľmi veľmi veľmi veľmi tvrdo,
ale ste si istí, že vám to zabezpečí
fantastickú kariéru, aj keď všetky fakty dokazujú opak?
Tak predpokladajme, venujme sa len tým z vás,
ktorí sa snažia nájsť svoju vášeň.
Vy skutočne rozumiete tomu, že to vážne musíte urobiť
a vykašľať sa na výhovorky. Snažíte sa nájsť svoju vášeň
a ste z toho takí šťastní.
Našli ste niečo, čo vás zaujíma.
Mám záujem! Mám záujem! Hovorte mi o tom.
Poviete: „Mám záujem!" Ja poviem: „To je úžasné!
A čo, čo mi chcete povedať? Že --
„No, že mám záujem."
Poviem: „Máte vášeň?"
„Mám záujem," poviete vy.
S čím sa dá porovnať váš záujem?
„No, zaujíma ma toto."
A čo ostatné ľudské konanie?
„To ma nezaujíma."
Všetko ste ho videli, však?
„Nie. Nie tak celkom."
Vášeň je vaša najväčšia láska.
Vášeň je to, čo vám pomáha tvoriť,
najvyššie vyjadrenie vášho talentu.
Vášeň, záujem - to nie je to isté.
Skutočne pôjdete za svojou láskou a poviete:
„Vydaj sa za mňa! Si taká zaujímavá." (Smiech)
Nestane sa to. Nevyjde to a umriete sami. (Smiech)
To, čo chcete, čo chcete, čo chcete,
to je vášeň. Je to viac než záujem.
Potrebujete 20 záujmov, a potom vás jeden z nich,
len jeden vás schmatne, jeden vás osloví
viac ako všetko ostatné -- vtedy objavíte
svoju najväčšiu lásku v porovnaní so všetkým ostatným,
čo vás zaujíma -- a tak vyzerá vášeň.
Mám kamaráta, požiadal svoju priateľku o ruku.
Bol ekonomicky rozumný.
Povedal svojej priateľke: „Vezmime sa.
Spojme svoje záujmy."
(Smiech)
Vážne to povedal.
„Skutočne ťa milujem," povedal. „Milujem ťa hlboko, milujem ťa
viac než každú ženu, s ktorou som sa kedy stretol.
Milujem ťa viac než Mary, Jane, Susie, Penelope,
Ingrid, Gertrude, Gretel --
vtedy som bol na výmennom pobyte v Nemecku." (Smiech)
„Milujem ťa viac než..."
Dobre! Odišla v polke vypočitávania
jeho lásky k nej.
Po tom, ako sa dostal z prekvapenia z toho, že ho, veď viete,
odmietla, usúdil, že len o vlások unikol manželstvu
s iracionálnou osobou,
aj keď si dal záväzok, že keď bude nabudúce
niekoho žiadať o ruku, zrejme nebude nutné vymenovať
všetky ženy, ktoré boli na konkurze na túto úlohu. (Smiech)
Ale pointa ostáva. Musíte hľadať alternatívy,
aby ste našli svoj osud,
alebo sa bojíte slova „osud"?
Desí vás slovo „osud"?
O tom tu hovoríme a ak nenájdete
najvyššie vyjadrenie svojho talentu, ak sa uspokojíte
so „zaujímavým", nech to znamená čokolvek,
viete, čo sa stane na konci vášho dlhého života?
Vaši priatelia a rodina sa zídu na cintoríne,
kde nad vaším hrobom bude náhrobný kameň
a na tom náhrobnom kameni bude nápis:
„Tu leží významný inžinier, ktorý vynašiel suchý zips."
Ale na tom náhrobnom kameni malo stáť,
v alternatívnom živote,
keby to bolo vaším najvyšším vyjadrením talentu, stálo by tam:
„Tu leží laureát Nobelovej ceny za fyziku,
ktorý sformuloval Teóriu veľkého zjednotenia polí
a demonštroval účelnosť warp pohonu."
(Smiech)
Vážne, suchý zips. (Smiech)
Jedno z toho bola fantastická kariéra.
Druhé premeškaná šanca.
Ale niektorí z vás
aj napriek všetkým výhovorkám
nájdu svoju vášeň
a aj tí zlyhajú.
Zlyháte, lebo
to aj tak neurobíte,
pretože si vymyslíte novú výhovorku,
hocijakú výhovorku, ktorá vám zabráni niečo robiť,
túto výhovorku som počul už veľakrát.
„Áno, šiel by som za fantastickou kariérou, ale
viac si vážim vzťahy ako úspech.
Chcem byť fantastickým priateľom. Chcem byť fantastickým manželom.
Chcem byť fantastickým rodičom a nezložím toto všetko
na oltár fantastických úspechov."
(Smiech)
Čo chcete, aby som povedal?
Skutočne chcete, aby som vám povedal:
„Vážne, prisahám, že nekopem do detí." (Smiech)
Hm? Pozrite sa na svetonázor, ktorý ste si vybrali.
Ste hrdina, nech sa deje čokoľvek a ja, keďže som
veľmi jemne naznačil, že možno túžite po fantastickej kariére,
musím nenávidieť deti. Ale nie je to tak. A ani do nich nekopem.
Áno, keď som sem prišiel, stretol som v budove dieťa
a nie -- nekopol som ho. (Smiech)
Samozrejme, musel som mu povedať, že budova je iba pre dospelých
a že musí odísť.
Zošomral niečo o svojej mame,
a tak som mu povedal, že ho určite nájde aj vonku.
Naposledy som ho videl, keď na schodoch plakal. (Smiech)
Slaboch. (Smiech)
Ale o čo ide? Vy skutočne čakáte, že to poviem.
Skutočne si myslíte, že je vhodné,
aby ste zobrali deti
a použili ich ako štít?
Viete, čo sa jedného dňa stane,
vy... vy ideálny rodič?
Dieťa za vami jedného dňa príde a povie:
„Viem, čím chcem byť.
Viem, čo budem v živote robiť."
Budete takí šťastní. Toto je rozhovor,
ktorý chcú rodičia počuť, lebo vaše dieťa je dobré v matike
a vy viete, že to, čo povie teraz, sa vám bude páčiť.
Dieťa vraví: „Rozhodol som sa,
že chcem byť kúzelníkom.
Chcem predvádzať kúzla na javisku."
(Smiech)
A čo na to vy?
Poviete, poviete:
„Ehm... to je riskantné, zlatko.
Možno sa ti to nepodarí. Veľa na tom nezarobíš, zlatko.
Vieš, ja neviem...
možno by si si to mal ešte premyslieť, zlatko,
matika ti ide, prečo radšej..."
A dieťa vás preruší a povie:
„Ale toto je môj sen. Snívam o tom, že budem robiť toto."
A čo poviete vy?
Viete, čo mu poviete?
„Pozri, aj ja som raz mal sen, ale... ale."
Ako dokončíte vetu s tým svojím „ale"?
„... Ale. Aj ja som raz mal sen, ale príliš som sa bál ísť si za ním."
Alebo mu poviete toto?
„Aj ja som raz mal sen, zlatko.
Ale potom si sa narodil ty." (Smiech)
(Smiech) (Potlesk)
Skutočne chcete využívať svoju rodinu,
skutočne sa raz chcete pozrieť na svojho manžela/manželku
a na svoje dieťa a vidieť svojho väzenského dozorcu?
Svojmu dieťaťu ste mohli čosi povedať,
keď vám povedalo „Mám sen."
Mohli ste povedať, pozrieť sa dieťaťu do očí a povedať:
„Choď si za ním, zlatko,
presne tak ako ja."
Ale nebudete mu to môcť povedať,
lebo ste tak neurobili. Preto to nejde. (Smiech)
A tak hriechy rodičov
prechádzajú na úbohé deti.
Prečo hľadáte vo vzťahoch výhovorku,
aby ste nemuseli hľadať a nasledovať svoju vášeň?
Viete prečo.
V srdci viete, prečo
a to myslím smrteľne vážne.
Viete, prečo sa pohodlne neuvelebíte
vo vzťahoch.
Pretože sa...
Viete, čo robíte.
Bojíte sa nasledovať svoju vášeň.
Bojíte sa, že budete vyzerať smiešne.
Bojíte sa skúsiť to. Bojíte sa, že zlyháte.
Fantastický priateľ, fantastický manžel, fantastický rodič, fantastická kariéra.
Nejde to všetko ruka v ruke? Nie ste to vy?
Ako môžete byť jedno a nebyť druhé?
Ale bojíte sa.
A práve preto nebudete mať fantastickú kariéru, iba ak --
iba ak -- slovné spojenie, ktoré evokuje viac než ktorékoľvek iné --
iba ak.
Ale „iba ak" sa tiež spája
s ďalšou, veľmi desivou frázou:
„Keby som len..."
Ak sa vám niekedy bude táto myšlienka ozývať v mozgu,
bude to veľmi bolieť.
Takže toto sú mnohé dôvody,
prečo sa vám nepodarí
mať fantastíckú kariéru,
iba ak...
Iba ak.
Ďakujem. (Potlesk)